(ผลงานซีรีส์จาก NETFLIX)
(ตอน 2)
รู้ได้อย่างไรว่าเจ้าคนชั่วนั่น จะไปหุบเขาคนโฉด
- เราได้ข่าวมา - จากผู้ใด
ผู้ที่ใช้ชื่อว่าเจียงฉิน
เจียงฉินอีกแล้ว
เขาคงกลัวว่าข้าจะไปลากคอเขา ถึงหุบเขาคนโฉด
ถึงได้ยุให้พวกท่าน มาเฝ้าโจมตีข้าเช่นนี้
- ท่านมุ่งหน้าไปหุบเขาคนโฉดหรือ - ถูกแล้ว
จอมยุทธ์เยี่ยน ท่านเป็นวีรบุรุษผู้สูงส่ง
พวกเราเหล่าสาวกรู้ดี
แต่หุบเขาคนโฉดเป็นสถานที่รวมตัว ของพวกวายร้าย
ทั้งหัตถ์โลหิต ตู้ชา คมมีดใต้รอยยิ้ม ฮาฮาเอ๋อร์
ชายไม่จริงหญิงไม่แท้ ถูเจียวเจียว
มนุษย์กินคน หลี่ต้าจุ่ย
ไหนจะครึ่งคนครึ่งปีศาจ ยินจิ่วโยวอีก
ดี
ไหนๆ ก็อยู่ที่นั่นกันหมด
ข้าจะปล่อยให้พวกมันรอดไปได้อย่างไร
- จอมยุทธ์เยี่ยน - จอมยุทธ์เยี่ยน
ข้าขอบใจที่พวกท่านเตือนข้า
แต่ข้าต้องไป
ขอตัวก่อน
- ท่านจอมยุทธ์ - ท่านจอมยุทธ์
- รักษาตัวด้วย - รักษาตัว
(มาเยือนหุบเขาแห่งนี้ ก็มิต่างจากได้เยือนสวรรค์)
(ทางนี้)
ซือหม่าเยียน
หากเจ้าเอาชนะข้า ยินจิ่วโยวไม่ได้
เจ้าก็มิอาจเป็นส่วนหนึ่ง ของหุบเขาคนโฉด
มันเข้าใจผิด ว่าข้าคือซือหม่าเยียนหรือ
(มาเยือนหุบเขาแห่งนี้ ก็มิต่างจากได้เยือนสวรรค์)
หุบเขาคนโฉดที่ทุกคนเห็นพ้อง ว่าเป็นดินแดนต้องห้าม
ไม่ได้ต่างจากเมือง ที่รุ่งเรืองและสงบสุขเลย
เจ้าเจียงฉินซ่อนตัวอยู่ไหนกันนะ
ลูกพี่ซือหม่า
เจ้ารู้จักข้าด้วยหรือ
แน่อยู่แล้ว
เมื่อผ่านคืนนี้ไป ข้าจะยิ่งรู้จักท่านดีขึ้น
ข้า ฮาฮาเอ๋อร์ขอรับ
ลูกพี่ซือหม่า ทางนี้ขอรับ
ยินดีต้อนรับเจ้าค่ะ
นายท่านมาจากที่ใดเจ้าคะ
อยากทานหรือดื่มอะไรเจ้าคะ
ลูกพี่ซือหม่าเดินทางมาไกล
เขาไม่มีเวลามาคุยกับเจ้าหรอก
รีบๆ เตรียมสำรับเข้า
เตรียมข้าวสักถ้วย ไว้ให้เจ้าหนูน่ารักนั่นด้วย
ตายจริง
เด็กอะไรน่าชังนัก
ไปๆ เร็วเข้า
ให้ไวเลย
ลูกพี่ซือหม่า นั่งก่อนขอรับ
ดูท่าทางเป็นมิตร และเอาใจใส่เจ้าหนูของมันสิ
ใครเลยจะรู้
ว่ามันสังหารนาย และครอบครัวตัวเองจนสิ้นในคืนเดียว
ทั้งหมดเพียงเพราะน้องสาวของมัน
เรียกมันว่า "เจ้าอ้วน"
เชิญเจ้าค่ะ นายท่าน
ลูกพี่ซือหม่า
ท่านเดินทางมาไกล เชิญกินดื่มให้เต็มที่เถิด
ลูกพี่ซือหม่าระแวดระวังยิ่งนัก
เอาอย่างนี้ไหม ให้ข้าทดสอบอาหารให้ก่อน
พวกมันคิดว่าข้าคือซือหม่าเยียนจริงๆ
ได้โอกาสแล้ว
ข้าต้องใช้โอกาสนี้
ซักให้รู้ความว่า ไอ้คนทรยศเจียงฉินอยู่ที่ใด
ยังไม่สายที่จะลงมือทีหลัง
หากข้ายังยืนกรานไม่แตะอาหาร
พวกมันจะสงสัยเอาได้
ลูกพี่ซือหม่า
ทีนี้ท่านก็ทาน โดยไม่ต้องกังวลได้แล้ว
ดี
ทานให้อร่อยขอรับ
อาหารพอทานได้ไหมขอรับ
ก็ไม่เลว
ข้าวต้มของเจ้าหนูก็ใกล้เสร็จแล้ว
ขอบใจมาก
มันเป็นงานของข้าขอรับ
เมื่อไหร่ที่เจ้าหนูกินเสร็จ
ท่านจอมยุทธ์เยี่ยน ก็เชิญลงมือได้ตามสบาย
เจ้าว่าอย่างไรนะ
เยี่ยนหนานเทียน
ชื่อท่านดังคับฟ้า
รูปลักษณ์ของท่านก็โดดเด่น
ต่อให้ข้าตาบอด
ข้าก็จำท่านได้
เมื่อครู่ข้าแสร้งเข้าใจผิด ว่าท่านเป็นผู้อื่น
เพียงเพื่อจะทำให้ท่านวางใจ
และทานอาหารที่ผสมยาไว้
ร้ายนักนะ เจ้าคนชั่ว
อย่าขยับจะดีกว่า
มิฉะนั้นยาจะยิ่งออกฤทธิ์เร็วขึ้น
หลับให้สบายเถิด เซียนกระบี่แห่งผืนพิภพ
พี่ใหญ่
ดูท่าข้าคงใส่ยาไปมากพอ
แต่อย่างไรเสีย เขาก็คือเยี่ยนหนานเทียน
ต้องใส่ยาให้เพียงพอ ถึงจะเอาเขาอยู่หมัด จริงไหม
ตื่นแล้วหรือ
จอมยุทธ์เยี่ยน
ตื่นแล้วหรือ
ข้ามีเพื่อนมาด้วยสองสามคน
พวกเขาอยากยลโฉมท่านน่ะ
มิทราบว่าท่านรู้จักพวกเขาหรือไม่
ไม่เป็นไร
เดี๋ยวข้าจะแนะนำให้ทีละคนเอง
นี่คือหัตถ์โลหิต ตู้ชา
สิบปีก่อน
ข้าได้พบจอมยุทธ์เยี่ยนคราหนึ่ง
แต่น่าเสียดาย ที่ข้ามีธุระเร่งด่วนต้องจัดการ
ข้าจึงไม่มีโอกาส ได้ชมเพลงดาบของท่านเป็นขวัญตา
หากวันนั้นเจ้าไม่ได้บาดเจ็บเพราะ ลู่จ้งเหยวี่ยนจอมยุทธ์แห่งหนานเทียน
และเพราะข้าหน่ายจะต่อกรกับเจ้า
เจ้าจะมีชีวิตอยู่จนป่านนี้หรือ
ข้ายังมีชีวิตอยู่
และจะอยู่ต่อไป
ส่วนท่านน่ะหรือ
คงอยู่ได้อีกไม่นาน
จอมยุทธ์เยี่ยน
จะตายแล้วยังอุตส่าห์ขำออกอีกนะ
ข้าขอยกนิ้วให้เลย
ว่าไปเขาก็มีส่วนคล้ายข้าอยู่นะ
นี่คือมนุษย์กินคน หลี่ต้าจุ่ย
ข้าได้ยินเสียงเล่าลือมานาน ว่าจอมยุทธ์เยี่ยนร่างกายกำยำ
เนื้อของเขาหอมหวานเสียจริง
พนันได้เลยว่าเนื้อของท่าน คงเหมือนเนื้อตากแห้ง
ที่ต้องค่อยๆ เคี้ยว ให้รสชาติแผ่ซ่านออกมา
ไว้ต้องลองเสียแล้ว
ท่านพี่จุ่ย
เหตุใดท่านพูด เรื่องเนื้อคนอยู่เรื่อย
ข้ากำลังแนะนำจอมยุทธ์เยี่ยนอยู่แท้ๆ
แทนที่จะคุยกับเขา ท่านกลับพูดถึงเนื้อเขาเสียนี่
ไม่ไหวจริงๆ
ข้าบอกว่า เนื้อของจอมยุทธ์เยี่ยนหอมหวาน
นี่คือคำชมที่ดีที่สุด ที่ข้ามอบให้ได้แล้ว
คนอย่างเจ้าจะไปรู้อะไร
- เนื้อผู้ใดอร่อยหรือ - ตายจริง
นี่คือ ชายไม่จริงหญิงไม่แท้ ถูเจียวเจียว
ข้าเพิ่งนำเหล้ากับอาหาร มาให้จอมยุทธ์เยี่ยนหยกๆ
ตอนนี้จอมยุทธ์เยี่ยน คงรู้จักข้าแล้วสินะ
- รินเหล้าซิ - ได้เลย
สตรีในชุดมรกตคือถูเจียวเจียว ชายไม่จริงหญิงไม่แท้นี่เอง
เจ้าปีศาจนี่โด่งดังมานับสิบปีแล้ว
นึกไม่ถึงเลยว่านางจะแปลงกาย เป็นสาววัย 16 ได้เหมือนเช่นนี้
จอมยุทธ์เยี่ยน
ข้า...
คงไม่ต้องแนะนำตัวเองแล้วล่ะมั้ง
ช้าก่อน
ข้ายังมีอะไรจะพูดกับเขา
จอมยุทธ์เยี่ยน
เราไม่เคยมีเรื่องบาดหมางกัน
เราซ่อนตัวในหุบเขาคนโฉด มาทศวรรษหนึ่งแล้ว
เหตุใดท่านจึงยังคิดจะล้างบาง หุบเขาคนโฉดอีก
ผู้ใดบอกเจ้าว่าข้าต้องการ ล้างบางหุบเขาคนโฉด
ใช่เจียงฉินหรือไม่
เจียงฉินหรือ
ไม่ยักเคยได้ยินชื่อ
ถูกของเจ้า
คนไร้ค่าเช่นนั้น จะมาอยู่ที่นี่ได้อย่างไร
นั่นสิ
ถึงเจ้านั่นจะไร้ค่า เขาก็ร้ายกว่าพวกเจ้าเป็นสิบๆ เท่า
ส่งตัวเขามาให้ข้า
แล้วข้าจะไว้ชีวิตพวกเจ้า
ได้ยินกันไหม
- แหมๆ - จอมยุทธ์เยี่ยนจะไว้ชีวิตพวกเราล่ะ
ต้องขอบคุณจอมยุทธ์เยี่ยน สักหน่อยแล้ว
ตลกนักหรือไง
จอมยุทธ์เยี่ยน
ตอนนี้มีเส้นเอ็นวัว 13 เส้น พันรอบตัวท่านอยู่
และข้าก็สกัดจุดท่านไว้แล้ว
แต่แทนที่จะขอให้เราปล่อยตัว กลับบอกว่าจะไว้ชีวิตเราเสียนี่
ท่านว่าไม่ตลกหรือ
ท่าไม่ดี
ทำไมดูเหมือนเขาฟื้นพลังเสียแล้วล่ะ
หรือว่าเขาส่งพลัง ผ่านจุดที่ผนึกไว้ได้
เจ้าว่าไว้ไม่ผิด
พลังของเขากลับคืนมาแล้ว
พี่ใหญ่ตู้ ยื้อไว้ก่อนขอรับ
เอาหัตถ์โลหิตของข้าไปกินซะ
ที่นี่มีคนชื่อเจียงฉินหรือไม่
- ไม่มี - ลูกข้าอยู่ที่ใด
ข้าไม่รู้
ไปตายซะ
ฆ่าข้าเสีย
ข้าเห็นว่าเจ้ายืนหยัดต่อสู้
วันนี้ข้าจะปล่อยเจ้าไป
หากท่านไว้ชีวิตข้า
เกรงว่าในอนาคต ข้าจะมิอาจไว้ชีวิตท่านได้
ข้าเคยขอให้ผู้ใด ไว้ชีวิตเสียเมื่อไหร่
ไปเสีย
ทุกคนในหมู่บ้านฟังข้าให้ดี
ส่งเด็กมาให้ข้า
มิฉะนั้นข้าจะถล่มหุบเขานี้ให้ราบ
(หลี่ต้าจุ่ย)
เจียงฉินอยู่ที่ใด
ข้าไม่รู้
ไปลงนรกซะ
เจียงฉินอยู่ที่ใด
ไม่เห็นหรือว่าข้ากำลังยุ่ง
คนพวกนี้ทำเรื่องชั่วไว้สารพัด
เหตุใดยังจะช่วยพวกมันอีก
ในสายตาหมอมีเพียงคนไข้เท่านั้น
ไม่มีคนดีหรือคนชั่ว
เจียง...
หมอยาคลั่ง ว่านชุนหลิวหรือ
จอมยุทธ์เยี่ยน
เชิญฆ่าข้าเลย
หาไม่แล้ว ก็อย่าห้ามไม่ให้ข้าช่วยชีวิตคน
นึกไม่ถึงจริงๆ
ว่าว่านชุนหลิว ผู้สังหารคนมาแล้วนับไม่ถ้วน
จะอยู่ในสภาพเช่นนี้
ข้าไม่เคยฆ่าผู้ใด
พวกเขา...
พวกเขาตายเพราะฝีมือการแพทย์ข้า ไม่เอาไหน
จอมยุทธ์เยี่ยน ขอคารวะ
เจ้าเป็นใคร
ข้ามีนามว่า ดาบระทม ซือหม่าเยียน
เจ้านี่เอง
ในที่สุดเจ้าก็มา
หากข้าไม่ได้มา
ผู้คนที่นี่จะดื้อดึงสู้กับท่านไปไย
เจ้าสินะ ที่บอกพวกเขาว่า ข้าจะล้างบางหุบเขาคนโฉด
- ข้าแค่ช่วยส่งสาร - หรือเป็นเจ้าที่ทำงานให้เจียงฉิน
กล้าดีอย่างไรถึงมาที่นี่
ไม่กลัวหรือว่าข้าจะฆ่าเจ้า
หากท่านไม่สนใจชีวิตเด็กนั่น
ก็ฆ่าข้าเลย
เด็กนั่นอยู่ไหน
พวกเขาส่งข้ามาถามท่าน
ว่าท่านจะทำเช่นไร เมื่อพวกเขาคืนเด็กให้แล้ว
ท่านจะกลับไปทันที และไม่มาเหยียบที่นี่อีกหรือไม่
ย่อมได้
เพื่อเด็กคนนั้น
- ข้าขอสัญญา - ดีมาก
จอมยุทธ์เยี่ยน โปรดตามข้ามา
จอมยุทธ์เยี่ยน เด็กอยู่ด้านใน
ข้าหวังว่าเมื่อท่านได้ตัวเด็กแล้ว จะรีบไปทันที
กับดักพรรค์นี้ทำอะไรข้าไม่ได้หรอก
หากเจ้าอยากฆ่าข้า
ก็มาสู้กันซึ่งๆ หน้า
เสี่ยวถูใช้ได้เลยทีเดียว
- นางกล่อมเจ้าหนูจนหลับ - หลี่ต้าจุ่ย
ทำอะไรของเจ้า
สตรีในโลงผู้นี้ผิวพรรณดีเหลือเกิน
นางย่อมรสชาติดีเป็นแน่
น้องรอง
ข้าทำให้เจ้าผิดหวัง
ข้าดูแลลูกของเจ้าไม่ได้
หนำซ้ำยังดูแลร่างของเจ้าไม่ได้อีก
เยี่ยนหนานเทียน
ทีนี้ท่านก็รู้แล้วว่าข้าเก่งปานใด
จอมยุทธ์เยี่ยน
ท่านคิดจริงๆ หรือว่าหาเราเจอ
นี่เป็นเพียงแผนล่อท่าน
ให้มาหาพวกเราเองต่างหาก
จะว่าไป พวกเจ้ารออะไรกันอยู่หรือ
- ลงมือเร็วเข้าสิ - ช้าก่อน
อย่างไรเสีย
ข้าก็ลงแรงมากที่สุด
ข้าต้องเป็นคนที่ได้ฆ่าเขาสิ
หากพวกเจ้าไม่ห้ามข้า เขาคงตายไปแล้ว
ข้าว่า...
- ข้าควรได้ลงมือ - ไม่ได้
เจ้าฆ่าใครไม่เป็น
หากเจ้าไม่บรรจงพอ เนื้อของเขาจะฝาดเอาได้
เรื่องเล็กแค่นี้ ทำไมพวกท่านต้องกังวลด้วย
- เฮ้ย - ข้า...
เยี่ยนหนานเทียน เป็นถึงเซียนกระบี่แห่งผืนพิภพ
เขาไม่ตายด้วยน้ำมือเจ้าง่ายๆ หรอก
ข้าก็ไม่ยอมให้ท่านฆ่าเขา แล้วเอาความดีความชอบเข้าตัวหรอก
ทำอะไรกัน
ทะเลาะกันเองหรือไง
ข้ามีความคิดดีๆ แล้ว
ความคิดอะไรหรือ
หากเราฆ่าเยี่ยนหนานเทียน ในพริบตาเดียว
เราก็คงทำให้เขาผิดหวัง
เหตุใดเราไม่ปล่อยให้เขาดื่มด่ำ
กับรสชาติแห่งความตายสักนิดเล่า
ประสบการณ์ครั้งแรกของเรา กับเซียนกระบี่แห่งผืนพิภพ
ก็คงจะดีไม่น้อย
หลักแหลมนัก
ข้าจะให้จอมยุทธ์เยี่ยนได้ลิ้มรส
กระบวนท่าความงามสะท้านโลกาของข้า
เซียนกระบี่แห่งผืนพิภพผู้นี้ กระจอกเสียจริง
ข้าใช้วิชาฝ่ามือล่าวิญญาณ ไป 49 กระบวนท่าเอง
ข้าก็ใช้วิชาหมัดล้างสมองไปแค่สามหน
แทบไม่มีแรงเหลือแล้ว
เจ้าผิดเองที่ไม่ปรานีเขา
ตอนนี้เขาไม่ขยับแล้ว
- ซ้อมเขาไปก็ไม่สนุก - ก็เจ้าอัดเขามาหลายชั่วโมงแล้วนี่
ถึงคราข้าใช้มีดแล่กระดูกแล้ว
ช้าก่อน
เป็นอย่างไรบ้าง
จากจุดพลังชีวิตทั้ง 14 จุด แปดจุดถูกทำลายไปแล้ว
ที่เขายังมีชีวิตอยู่ นับว่าเป็นปาฏิหาริย์
เป็นปาฏิหาริย์ที่หาได้ยากยิ่ง
ข้าขอทดลองสูตรยาของข้ากับเขาหน่อย
หากการทดลองประสบผลสำเร็จ
พวกเจ้าก็จะพลอยได้ประโยชน์ไปด้วย
ไม่ได้
หากการทดลองของท่านสำเร็จ
เยี่ยนหนานเทียนก็จะฟื้นตัวน่ะสิ
วางใจเถอะ
ต่อให้เขารอดมาได้ เขาก็คงพิการทั้งกายทั้งสมอง
ถึงตอนนั้น
พวกเจ้าจะฆ่าเขาเมื่อไหร่ก็ได้
เพลานี้จะรีบร้อนไปไย
อีกอย่าง ชายคนนี้บาดเจ็บสาหัส
นับเป็นโอกาสดี ที่ข้าจะได้ลองยา 30 ชนิดกับเขา
ในอนาคต
ยาชนิดหนึ่งในนี้ อาจช่วยชีวิตพวกเจ้าไว้ได้
- นั่นสิ - ก็ได้
ทิ้งเขาไว้กับผู้เฒ่าว่าน
ผู้เฒ่าว่านพูดถูก
เด็กคนนี้หน้าตาดีจัง
โตขึ้นต้องเป็นหนุ่มรูปงามแน่ๆ
ผิวนุ่มนิ่มมากเลย
ถ้าได้กัดให้หายมันเขี้ยว
ต้องรู้สึกดีเป็นแน่
- ทนไม่ไหวแล้ว - อย่ามาแตะเขานะ ปล่อยเดี๋ยวนี้
เด็กดี อย่ากลัวไปเลยนะ
ให้ตายสิ ทำไมตะกละตะกลามนัก
แม่นางถู
เจ้าเป็นอะไรของเจ้า
หากเราเก็บเด็กคนนี้ไว้ เขาจะกลายเป็นหอกข้างแคร่
- ฆ่าไปเสียแต่ตอนนี้ดีกว่า - เป็นเด็กดีนะ
จะได้หมดสิ้นปัญหา
ขอข้าถามเจ้าหน่อยนะ
เราต่างก็เป็นคนโฉด
แต่เจ้ารู้ไหมว่า ใครคือคนโฉดที่ร้ายกาจ
และอำมหิตที่สุดในปฐพี
ไม่ใช่เจ้าแน่นอน เพราะเจ้าไม่กินเนื้อมนุษย์
ข้าว่า
ปีศาจยิน
ปีศาจยินทั้งร้าย เลว และอำมหิต
แต่เขาอัปลักษณ์จะตาย
ผู้ใดเห็นต่างหวาดระแวง
ถูเจียวเจียว
ท่านนั่นแหละอัปลักษณ์
ตระกูลท่านอัปลักษณ์ทั้งตระกูล
- ว่าใครอัปลักษณ์ บังอาจนัก - ท่านไง ท่านอัปลักษณ์
- บอกมา ใครอัปลักษณ์ - อย่าเถียงกัน
- ท่านไง - เจ้านั่นแหละ
เจียวเจียว รีบพูดมาเถอะ
คนผู้นั้นคือใคร
ในความคิดข้า
ก็เขานี่ไง
เขาเป็นแค่ทารกที่พูดไม่ได้
ตอนนี้เขายังเป็นแค่ทารก
แต่หากเราเลี้ยงดูเขาจนเติบใหญ่
เขาจะได้ยินได้ฟัง สิ่งไม่ดีทุกอย่างที่เราพูด
เห็นเรื่องเลวร้ายทั้งหมดที่เราทำ
เขาจะต้องกลายเป็น จอมวายร้ายแน่นอน ว่าไหม
หากเขาฝึกวิชาของเราทุกคน จนช่ำชองแล้วล่ะก็
เขาจะกลายเป็นคนที่ร้ายกาจ และอำมหิตที่สุดในปฐพี
ใช่แล้ว
เมื่อเขาเก่งกาจแล้วออกจากหุบเขาไป ทั่วหล้าต้องถึงกาลวินาศแน่
เป็นความคิดที่ดี พวกเราออกจากหุบเขาคนโฉดไม่ได้
เราก็จะสั่งสอนเขา ให้ไปสร้างความโกลาหลในยุทธภพ
เขาจะต้องทำให้เราภูมิใจได้แน่
ถูกต้องแล้ว
ถ้าอย่างนั้น
เรามาตั้งชื่อ ให้หนูน้อยตัวร้ายกันเถอะ
ชื่อหรือ
ชื่อ
เขาเป็นเด็กไร้บ้าน
เช่นนั้นเรียกเขาว่า...
เซียวฮื้อยี้
เลิกเล่นได้แล้ว
ท่านอาหลี่
ท่านทำให้นกตกใจบินหนีไป เป็นตัวที่สิบแล้วนะ
ท่านต้องชดใช้ให้ข้าด้วย
ท่านอาหม้อยา
พวกเขาบังคับให้ข้า ทำเรื่องไม่ดีอีกแล้ว
อดทนไว้นะ
โชคดีที่ท่านหมอเทวดาว่าน บอกว่าท่านไม่รู้สึกเจ็บปวด
ท่านอาหม้อยา
ท่านรู้ไหมว่าท่านเหมือนอะไร
ท่านเหมือนเม่นเลย
ท่านเป็นใคร
เจ้าแซ่อะไร
ข้าไม่รู้
เจ้าเด็กโง่
แค่แซ่ของตัวเองยังไม่รู้
ฟังให้ดีนะ
เจ้าแซ่เจียง
พ่อของเจ้า...
คือเจียงเฟิง
เจียงเฟิงหรือ
แล้วตอนนี้พ่อข้าอยู่ที่ไหน
เขาถูกคนจากวังบุปผาสังหาร
จดจำความแค้นนี้ไว้ให้ดี
เมื่อเจ้าโตขึ้น
จงแก้แค้นพวกวังบุปผา
ท่านลุงว่าน
เซียวฮื้อยี้หรือ
- เจ้าวิ่งมาที่นี่กลางดึกหรือ - ท่านลุงว่าน ข้าแซ่เจียงหรือขอรับ
พ่อข้าคือเจียงเฟิงหรือ
ใครเป็นคนบอกเจ้า
ข้าไม่รู้จักเขา
มีคนบอกข้าว่า
ข้าแซ่เจียงและพ่อข้าชื่อเจียงเฟิง
เขาถูกคนจากวังบุปผาสังหาร
เขาได้พูดถึงชื่อเจียงฉินไหม
เจียงฉินคือใครหรือ
ถึงเวลาที่เจ้าต้องรู้ ปูมหลังของตัวเองแล้ว
นั่งสิ หนุ่มน้อย
ปูมหลังของเจ้า น่าจะเกี่ยวข้องกับชายคนนี้
ท่านอาหม้อยาหรือ
ถูกแล้ว
เขาชื่อเยี่ยนหนานเทียน เป็นจอมยุทธ์นามระบือในยุทธภพ
ตอนนั้นเขาพาเจ้ามาที่หุบเขาคนโฉด
เพื่อตามหาคนที่ชื่อเจียงฉิน
และชายคนนี้ยังเกี่ยวข้อง กับการตายของพ่อเจ้าด้วย
บางทีเจียงฉิน อาจจะเป็นศัตรูคนหนึ่งของข้า
ใช่แล้ว
ท่านอาหม้อยา คือจอมยุทธ์เยี่ยนคนดังสินะ
ท่านอาหม้อยา
ข้าปวดใจมากเลย
แต่ละวันพวกเขาบังคับให้ข้า ทำแต่เรื่องไม่ดี
หากไม่ทำก็ไม่ให้ข้ากินข้าว
แต่หลังจากทำเรื่องไม่ดี ตกดึกข้าจะฝันร้าย
ข้าควรทำอย่างไรดี
ท่านอาหม้อยา
วันนี้ข้าทำเรื่องไม่ดีหลายอย่าง
รู้สึกดีจริงๆ
ถ้าวันไหนไม่ได้ทำเรื่องไม่ดี ข้าไม่สบายใจเลย
(โรงเตี๊ยม)
สวยจังเลย
ท่านลุงยิ้ม มาตรงนี้เร็ว
ช่วยดูทีว่ามันราคาเท่าไร
อะไรหรือ
เดี๋ยวก็หล่นแตกหรอก
เจ้านี่ ข้า...
ท่านลุงยิ้ม
ท่านเหยียบอึเข้าให้แล้ว
อึหรือ
เจ้าเด็กบ้า มานี่เลย
อย่า...
ท่านลุงยิ้ม
ต้องยิ้มไว้ตลอดเวลาสิ
ข้าต้องฝึกยิ้มด้วยหรือ
ต้องฝึกสิ
คนทั่วไปน่ะ
ไม่จำเป็นต้องฝึกยิ้มกันหรอก
สุภาษิตว่าไว้
"อย่าตีผู้ที่ยอมรับผิดด้วยรอยยิ้ม"
ถ้าเจ้าอยากเป็นคนโฉด เจ้าต้องเรียนรู้วิธียิ้มก่อน
ยิ้มสิ
ข้า...
เจ้าเด็กบ้า
มานี่เลยนะ
ยิ้ม...
น้ำล้างเท้าท่านอาถูอร่อยไหม
ท่านเป็นคนสอนกลสลับของ ในกลศึกสามก๊กให้ข้าเองนะ
(กลศึกสามก๊ก)
อ่านเล่มนี้สิ
"กล..."
- "กลศึก..." - "กลศึกสามก๊ก"
เจ้าต้องเรียนรู้ทุกอย่างในนี้
เจ้าต้องใช้สมองเวลาทำเรื่องชั่วร้าย
เซียวฮื้อยี้
ท่านอายินมาแล้ว
เจ้าตามหาข้าด้วยเหตุอันใดหรือ
เซียวฮื้อยี้
เอาชีวิตข้าคืนมา
- เอาชีวิตข้าคืนมา - ไอ้หยา
ท่านอายิน
ท่านต้องกล้าหาญนะ ถึงจะเป็นคนโฉดได้
ท่านอายิน ที่นี่ที่ไหน
ที่ที่คนตายถูกฝังไว้
ท่านอายิน
ทำไมท่านถึงทิ้งข้าไว้ที่นี่
เจ้าต้องกล้าหาญ
ถึงจะเป็นคนโฉดได้
ผู้เฒ่าว่าน
นี่คือแป้งคืนความอ่อนเยาว์ ที่เจ้าขอให้ข้าทำขึ้น
ข้าใช้สมุนไพร 17 ชนิดมาทำ
มีสรรพคุณคืนความอ่อนเยาว์
จริงหรือ
ข้าจะลองใช้เดี๋ยวนี้เลย
เดี๋ยวก่อน
ถ้าใช้ดีก็มาหาข้าอีกนะ
สีสวยมากเลย
สวยจัง
นี่มันอะไรกัน
ผู้เฒ่าว่าน
บอกข้ามานะ
ท่านเอาอะไรมาให้ข้า
ดูสิ หน้าข้ากลายเป็นแบบนี้ไปแล้ว
วิชาสลับใบหน้าของข้าเป็นอย่างไรบ้าง
เจ้าฝึกวิชาของข้าจนเก่งแล้วนี่
กล้าหลอกข้าหรือ
กล้าใช้วิชาของข้าหลอกข้าหรือ
ท่านลุงตู้
ท่านจะใช้สิ่งใด ฝึกวิทยายุทธ์ให้ข้าหรือ
หมาป่าหรือว่าเสือดาว
กระโดดลงไปดูด้วยตาตัวเองสิ
ท่านลุงตู้
มันง่ายเกินไป ว่าไหม
ให้ท่านอาหลี่รีบเอามีดมาแล่มัน ทำเหล้าดองกระดูกเสือดีกว่า
ฆ่าเสือได้เร็วขนาดนี้เลยหรือ
เซียวฮื้อยี้เรียนวิทยายุทธ์ใหม่ มาจากใครหรือไง
เซียวฮื้อยี้ เปิดประตู
เปิดประตู
ระวังตัวด้วยนะ
ท่านลุงตู้
ข้ารู้ว่าท่านไม่ตายหรอก
หากท่านไม่สามารถฆ่าเสือได้
ท่านจะจับมันมาจากเขาได้อย่างไร
ลำบากแย่เลยสินะ
ท่านลุงว่าน
มีอะไร
แกล้งพวกเขาอีกแล้วหรือ
พวกเขาอ่อนแอเกินไป
ข้ายังไม่ทันได้แสดง ฝีมือที่แท้จริงเลย
เจ้านี่ซนยิ่งนัก
- ยาให้ท่านอาหม้อยาหรือ - ใช่แล้ว
ข้าเอง
อาการท่านลุงเยี่ยนดีขึ้นบ้างไหม
หลายปีมานี้ ข้าใช้สมุนไพรทุกชนิดใต้หล้า
แต่กลับไม่ได้ผลเลย
ท่านลุงว่าน อย่าหมดหวัง ที่จะรักษาท่านลุงเยี่ยนนะ
ถึงจะลองใช้สมุนไพร ไป 10,000 ชนิดแล้วก็ห้ามยอมแพ้
ชนิดที่ 10,001 อาจจะได้ผลก็ได้
ข้าไม่คิดเลยว่า
ถึงเจ้าจะโตมา ในสภาพแวดล้อมที่เลวร้าย
แต่เจ้าก็ยังรู้ผิดชอบชั่วดี
เป็นเด็กดีเหมือนเดิม
ก็...
ไม่ใช่เสียหน่อย
ข้า เซียวฮื้อยี้ เป็นคนโฉดที่สุดในทั่วหล้า
แต่ขึ้นอยู่กับว่ากำลังสู้กับใคร
หากสู้กับพวกคนโฉด ข้าต้องโฉดกว่าพวกนั้นร้อยเท่า
ดีมาก
ตั้งแต่เจ้ารู้ที่มาที่ไปของตัวเอง
เจ้าก็เปลี่ยนไปเลย
สิ่งที่ท่านและคนชุดดำ บอกข้าในคืนนั้น
ข้าจะไม่มีวันลืม
ท่านลุงเยี่ยน
ท่านใกล้ชิดกับข้าที่สุด
ท่านต้องฟื้นคืนสติให้ได้นะ
คำบรรยายโดย: อธิชา แก้วสุขสมบัติ